
Grozījumi Eiropas Parlamenta vēlēšanu likumā
Izdarīt Eiropas Parlamenta vēlēšanu likumā (Latvijas Republikas Saeimas un Ministru Kabineta Ziņotājs, 2004, 5. nr.; 2006, 10. nr.; 2008, 16., 24. nr.; 2009, 11. nr.; Latvijas Vēstnesis, 2012, 203. nr.; 2013, 191., 227. nr.; 2016, 52. nr.; 2018, 225. nr.; 2019, 103. nr.; 2022, 220. nr.; 2023, 105. nr.) šādus grozījumus:
1. Aizstāt 4. panta otrajā daļā vārdu "vēlētāju" ar vārdiem "Fizisko personu".
2. Aizstāt 14. panta trešās daļas 7. punktā vārdu "vēlētāju" ar vārdiem "Fizisko personu".
3. 23. pantā:
izteikt otrās daļas pirmo teikumu šādā redakcijā:

"Vēlēšanu telpās vēlēšanu iecirkņa komisijas loceklis, iepriekš pārliecinājies, ka ziņas par personu ir iekļautas Elektroniskajā tiešsaistes vēlētāju reģistrā un tajā nav atzīmes par šīs personas piedalīšanos attiecīgajās vēlēšanās, Elektroniskajā tiešsaistes vēlētāju reģistrā izdara atzīmi par vēlētāja piedalīšanos attiecīgajās vēlēšanās un balsotāju sarakstā ieraksta vēlētāja vārdu, uzvārdu un personas kodu.";
 
papildināt 2.1 daļas pirmo teikumu pēc vārda "Ja" ar vārdiem "Elektroniskajā tiešsaistes" un pēc vārda "pēc" ar vārdiem "Elektroniskā tiešsaistes".
4. Papildināt 28. panta sesto daļu pēc vārda "iekļautas" ar vārdiem "Elektroniskajā tiešsaistes".
5. 30. pantā:
izslēgt otrās daļas otro teikumu;
papildināt piekto daļu ar otro teikumu šādā redakcijā:
"Valsts reģionālās attīstības aģentūra ieslodzījuma vietas administrācijai nodrošina piekļuvi Elektroniskajam tiešsaistes vēlētāju reģistram.";
izteikt  sesto daļu šādā redakcijā:
"(6) Ieslodzījuma vietas administrācija balsotāju sarakstā ieraksta vēlētāja vārdu, uzvārdu, personas kodu un Elektroniskajā tiešsaistes vēlētāju reģistrā izdara atzīmi par piedalīšanos attiecīgajās vēlēšanās. Ja ieslodzījuma vietas administrācijai nav iespējams pārliecināties, ka ziņas par personu ir iekļautas Elektroniskajā tiešsaistes vēlētāju reģistrā un tajā jau nav izdarīta atzīme par šīs personas piedalīšanos attiecīgajās vēlēšanās, atzīmi Elektroniskajā tiešsaistes vēlētāju reģistrā par personas piedalīšanos vēlēšanās izdara attiecīgā vēlēšanu iecirkņa komisija pēc balsotāju sarakstu saņemšanas atbilstoši šā panta devītajai daļai. Vēlētājs parakstās balsotāju sarakstā par visu kandidātu sarakstu vēlēšanu zīmju un vēlēšanu aploksnes saņemšanu."
6. 33.1 pantā:
papildināt pirmo daļu pēc vārda "iekļautas" ar vārdiem "Elektroniskajā tiešsaistes";
papildināt trešo daļu pēc vārda "iekļautas" ar vārdiem "Elektroniskajā tiešsaistes" un pēc vārda "sarakstiem" ar vārdiem "Elektroniskajā tiešsaistes". 
7. 36.1 pantā:
papildināt pirmās daļas 3. punktu pēc vārda "atrodama" ar vārdiem "Elektroniskajā tiešsaistes";
aizstāt pirmās daļas 4. punktā vārdus ''vēlētāju reģistrā'' ar vārdiem "Elektroniskajā tiešsaistes vēlētāju reģistrā".
8. Papildināt 36.2 panta pirmo daļu pēc vārda "iekļautas" ar vārdiem "Elektroniskajā tiešsaistes".
Likums stājas spēkā 2024. gada 1. septembrī.

